ઑસ્ટ્રેલિયન ક્રિકેટ ટીમના પૂર્વ કેપ્ટન સ્ટીવ વૉએ ભારતીય કેપ્ટન વિરાટ કોહલીની પ્રશંસા કરતા તેને દુનિયાનો નંબર 1 બેટ્સમેન ગણાવ્યો છે. વૉએ કોહલીને તેના દેશના ટૉપ ક્રિકેટર સ્ટીવ સ્મિથથી પણ ઉપર ગણાવ્યો. ઈંગ્લેન્ડ સામેની પ્રથમ ટેસ્ટમાં કોહલીએ 149 અને 51 રનની ઈનિંગ રમી હતી અને તેના કારણે તે ICC ટેસ્ટ રેકિંગમાં પ્રથમ નંબરે પહોંચી ગયો છે. વિરાટે સ્મિથને પાછળ છોડી આ સ્થાન મેળવ્યું છે.